**SVEUČILIŠTE U SPLITU**

**KATOLIČKI BOGOSLOVNI FAKULTET**

**Split, Zrinsko-frankopanska 19**

**OIB: 36149548625**

**RKP: 23368**

**Split, 19. ožujka 2025. godine**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

Financijski plan je akt proračunskog korisnika koji sadrži plan za proračunsku godinu i projekcije za sljedeće dvije proračunske godine i u kojemu se procjenjuju prihodi i primici te utvrđuju rashodi i izdaci u skladu s proračunskim klasifikacijama.

Prema članku 52. stavku 7. Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23 – Pravilnik) proračunski korisnici Ministarstva znanosti, obrazovanja i mladih dužni su upravljačkom tijelu dostaviti na usvajanje prijedlog godišnjeg izvještaja o izvršenju financijskog plana za 2024. godinu do 31. ožujka 2025. godine, nakon čega se dostavlja nadležnom ministarstvu te objavljuje na vlastitim službenim mrežnim stranicama.

Katolički bogoslovni fakultet u Splitu javno je visoko crkveno učilište i istovremeno je sastavnica Sveučilišta u Splitu osnovan kao javna ustanova koja obavlja djelatnost visokog obrazovanja. Najvećim dijelom se financira iz proračuna Republike Hrvatske, a manjim dijelom od ostvarenih pomoći, obavljanja redovne djelatnosti, donacija i vlastitih izvora.

**PRIHODI I PRIMICI**

Ukupni prihodi u 2024. godini su veći od ukupnih prihoda 2023. godine za 14,2% i za 10,4% su veći od planiranih, a ostvareni su u ukupnom iznosu od 1.993.452,54 eura.

Prihodi prema izvorima:

- Izvor 11 – opći prihodi i primici su najznačajniji prihodi, a odnose se na prihode iz državnog proračuna za redovnu djelatnost, programsko financiranje i programe vježbaonica. Prihodi u 2024. godini su iznosili 1.803.818,48 eura i u odnosu na prihode u 2023. godini porasli su za 14,1 %.

- Izvor 31 – vlastiti prihodi su prihodi koji se ostvaruju na tržištu, a koje mogu obavljati i fizičke i pravne osobe koje nisu proračunski korisnici. U 2024. godini ostvareni su prihodi od programa cjeloživotnog učenja (kooperativno učenje i logoterapijske radionice-KOLO, emocionalno socijalne kompetencije-ESK i tematski centrirane interakcije-TCI) u iznosu od 3.255,89 eura i u odnosu na prihode 2023. godine smanjeni su za 25%.

- Izvor 43 – ostali prihodi za posebne namjene su prihodi koje uplaćuju studenti za školarine, upisnine i druge naknade i školarine za poslijediplomske studije. Iz ovog izvora u 2024. godini ostvareni su prihodi u iznosu od 38.887,13 eura što je za 8,2% manje nego 2023. godine.

- Izvor 52 – ostale pomoći su prihodi koji se ostvare temeljem natječaja, javnih poziva ministarstava i jedinica lokalne i područne (regionalne) samouprave te temeljem prijenosa EU sredstava koja se odnose na Erasmus+ i mobilnost. U 2024. godini ostvareni su prihodi u iznosu od 117.471,04 eura i za 14,1% su veći u odnosu na prihode 2023. godine. Od značajnijih prihoda može se istaknuti prihod od Ministarstva regionalnoga razvoja i fondova Europske unije u iznosu od 40.000,00 eura za projekt uređenja i opremanja knjižnice, prihod od Ministarstva kulture i medija u iznosu od 4.000,00 eura za financiranje Programa zaštite i očuvanja pokretnih kulturnih dobara, Paštrićeva biblioteka, prihod od Splitsko-dalmatinske županije u iznosu od 7.557,16 eura za znanstvene skupove „Lica sv. Jeronima“ i Kockanje: Bačena kocka izazova pred teologiju i medicinu. Ostvarena je i financijska potpora od Ministarstva znanosti, obrazovanja i mladih za izdavanje znanstvenih knjiga, časopisa i za održavanje znanstvenih skupova u ukupnom iznosu od 29.383,00 eura.

- Izvor 61 – donacije su u 2024. godini ostvarene u iznosu od 30.020,00 eura, a odnose se na donacije od Crkvenih institucija i trgovačkih društava za organiziranje znanstvenih simpozija i skupova te za obnovu biblioteke.

Fakultet nije ostvario primitke od financijske imovine i zaduživanja.

**RASHODI I IZDACI**

Ukupni rashodi u 2024. godini su veći od ukupnih rashoda 2023. godine za 14,1% i veći su za 10,2% od planiranih, a ostvareni su u iznosu od 1.991.516,63 eura.

Rashodi prema izvorima:

- Izvor 11 – opći prihodi i primici odnose se na rashode za zaposlene za njihove bruto plaće te ostala materijalna prava (naknade za prijevoz, božićnice, regres, dar za djecu, jubilarne nagrade), a isplaćuju se direktno iz državne riznice (COP). Iz navedenog izvora se podmiruje i veći dio materijalnih rashoda, a najznačajniji rashodi su rashodi za ugovore o djelu, tiskarske usluge, poštanske i telekomunikacijske usluge, energente i najam. Rashodi su veći nego 2023. godine zbog rasta plaća te općenitog porasta cijena.

- Izvor 31 – vlastiti prihodi odnose se na rashode za pokriće materijalnih troškova za realizaciju programa cjeloživotnog učenja (kooperativno učenje i logoterapijske radionice-KOLO, emocionalno socijalne kompetencije-ESK i tematski centrirane interakcije-TCI).

- Izvor 43 – ostali prihodi za posebne namjene se koriste za pokriće rashoda poslovanja kao što su rashodi po osnovi ugovora o djelu sa honorarnim nastavnicima za izborne predmete, za grafičke i tiskarske usluge za izdavanje brošura za studente, akademske knjižice, za proslavu dana fakulteta te za ostale troškove redovne djelatnosti fakulteta.

- Izvor 52 – ostale pomoći su sredstva koja su utrošena u skladu sa potpisanim ugovorima i odlukama o financiranju projekata te u skladu sa prihvaćenim troškovnicima i za ugovore u okviru programa Erasmus+ i mobilnost.

- Izvor 61 – donacije su sredstva koja su utrošena za organizaciju Međunarodnog teološkog simpozija "Uloga teologije u duhovnosti hrvatskog naroda u vremenu tranzicije od komunizma do demokracije" te za obnovu biblioteke.

Fakultet nije imao izdatke za financijsku imovinu i otplatu zajmova.

**PRIJENOS SREDSTAVA IZ PRETHODNE GODINE I PRIJENOS SREDSTAVA U SLJEDEĆU GODINU**

U 2024. godini ostvaren je višak prihoda poslovanja u iznosu od 76.624,08 eura i manjak od nefinancijske imovine u iznosu od 66.578,05 eura. Raspodjelom rezultata poslovanja manjak od nefinancijske imovine se zatvara viškom od prihoda poslovanja te je ostvaren ukupan višak u iznosu od 10.046,03 eura. Prijenos sredstava iz 2023. godine iznosio je 6.720,68 eura te ukupan iznos za prijenos u 2025. godinu je 16.766,71 euro.

**STANJE NOVČANIH SREDSTAVA NA POČETKU I NA KRAJU PRORAČUNSKE GODINE**

|  |  |  |
| --- | --- | --- |
|  | Stanje na dan 31.12.2023. | Stanje na dan 31.12.2024. |
| Novčana sredstva na računu | 137.056,17 | 138.992,08 |
|  |  |  |